
In urma examinării propunerii legislative pentru modificarea şi completarea Legii nr.27/1994 privind impozitele şi taxele locale, în şedinţa din data de 23 aprilie 1997,  comisia a hotărât că aceasta nu poate fi acceptată şi propune Plenului respingerea din următoarele considerente:


1. Propunerea legislativă vizează micşorarea unor taxe şi eliminarea totală a altora cu implicaţii asupra veniturilor bugetului, fără ca iniţiatorul să propună şi surse de compensare a golurilor de venituri;


2. In programul socio-economic pe termen scurt, aprobat de Parlament, Guvernul are prevăzută elaborarea unui proiect de lege privind sistemul de taxe şi impozite, precum şi a unui proiect de lege privind bugetele locale. Cu această ocazie urmează a fi avute în vedere şi propunerile ce fac obiectul acestei propuneri legislative.

